text: Данаил Кирилов: Няма да подавам оставка, след час може да има друга причина | Днес.dir.bg
  09:50 | 22 май 2020 | Редактор : Антония Чорева 175 8306 Снимка: БТА
  Относно това, че БСП поиска неговата оставка като правосъден министър, Кирилов заяви: "Моята оставка винаги е на дневен ред. Няма да я подам, защото това е интрига, която тръгна от един проруски газов олигарх. Тя беше подхваната от определени лица, които съгласувано въведоха в заблуждение обществото. Възможно е след час да се появи друга причина, за която да си подам оставката".
  Кирилов коментира и казуса с бизнесмена Васил Божков, който е в ОАЕ. "Вярвам, че Божков ще бъде изправен пред българския съд. Очакваме становището на МП на Обединените арабски емирства", добави той.
  Той е на мнение, че той не бива да подава оставка, за да не бъде героизиран.
  "Мога да добавя много повече основания за такова индивидуално решение, като например събитията от декември 2018 г., когато Върховният съд пренаписа българското право с отнемане на незаконно придобитото имущество от няколко олигарха", заяви Кирилов.